**UZAICINĀJUMS**

**dalībai cenu aptaujā**

**“Konditorejas izstrādājumu iegāde Valsts policijas koledžas vajadzībām”**

**1.Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2.Kontaktpersonas:**

Valsts policijas koledžas Administratīvās nodaļas juridiskā atbalsta grupas iepirkumu speciāliste Ingrīda Borovoja, e-pasts: ingrida.borovoja@koledza.vp.gov.lv

**3.Informācija par iepirkuma priekšmetu:**

Lai nodrošinātu nevainojamu reprezentatīvo funkciju, izpildīt lietišķa protokola prasības un Koledžas tēla veidošanu pasākumos, svētkos un tml. Koledžai nepieciešama konditorejas izstrādājumu nodrošināšana un piegāde atbilstoši Koledžas pieprasījumam. Visiem konditorejas izstrādājumiem jāatbilst tehniskā specifikācijā noteiktam (uzaicinājuma dalībai cenu aptaujā iepirkumam pielikums Nr.1). Konditorejas izstrādājumu nodrošināšana un piegāde provizoriski nepieciešama uz termiņu līdz diviem gadiem.

Prognozējama līguma kopējo izdevumu summa kalendārā gadā ir līdz **1500.00** **EUR** (viens tūkstotis pieci simti *euro* 00 centi), bez PVN. Prognozējamo summu veidos visu to piegādāto preču summa, ko Koledža iegādāsies līguma darbības laikā, ievērojot pārdevēja finanšu piedāvājumu.

Paredzamā kopējo izdevumu summa ir noteikta kā piedāvājuma atbilstības prasība.

**4.Prasības pretendentiem**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pieredze līdzīgu preču piegādē pēdējo 2 gadu laikā;

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Pretendentam Ir aizliegts piedāvājumā tieši vai netieši ietvert tādus izejmateriālus, ja to izcelsme ir Krievija vai Baltkrievija, vai ja tās tiek eksportētas no Krievijas vai Baltkrievijas.

**5.Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehniskā specifikācija/ Tehniskais piedāvājums/ Finanšu piedāvājums” (uzaicinājuma dalībai tirgus izpētē iepirkumam pielikums Nr.2).

Pretendents iesniedz pieteikumu Koledžai līdz **2024. gada 09. maijam plkst.16:00**, nosūtot to elektroniski parakstītu uz šādu elektronisko adresi: ingrida.borovoja@koledza.vp.gov.lv, vai iesniedz parakstītu papīra formā Koledžas Administratīvās nodaļas Administratīvā korpusa **208/2** kabinetā, Ezermalas ielā 10, Rīgā, LV-1014 iepriekš sazinoties pa e-pastu vai tālruni nr. 67219634.

Pretendents var iesniegt tikai vienu piedāvājuma variantu.

Sagatavojot piedāvājumu, pretendents ņem vērā Ministru kabineta 2017. gada 20. jūnija noteikumus Nr.353 “Prasības zaļajam publiskajam iepirkumam un to piemērošanas kārtība”.

Par piedāvājumā norādītajām cenām Pretendentam ir jāpiegādā tehniskajā specifikācijā norādītās preces visa līguma darbības laikā.

Pretendents sagatavo piedāvājumu cenas norāda ar 2 zīmēm aiz komata.

**6.Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- Tikai zemākās cenas vai tikai izmaksu vērtēšana;

- piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām,

- piedāvātā cena ir zemākā un/vai kopējas izmaksas ir saimnieciski izdevīgākas,

Koledža pieņem lēmumu slēgt līgumu ar pretendentu, kura piedāvājums atbilst šajā cenu aptaujas uzaicinājumā norādītajām prasībām, par kura kvalifikāciju un reputāciju Koledžai nav šaubu.

**7.Pakalpojuma līgums, samaksas noteikumi:**

Par konditorejas izstrādājumu nodrošināšanu un piegādi tiek noslēgts līgums

Par nepieciešamo konditorejas izstrādājumu nodrošināšanas apjomu, piegādi, izpildes laiku, kartību un tml. vienojas līgumslēdzēju pušu kontaktpersonas.

Apmaksa par konditorejas izstrādājumiem tiek veikta tikai par iepriekšējā mēnesī faktiski pasūtītām un piegādātām precēm, pēc savstarpējā pieņemšanas-nodošanas akta parakstīšanas, un rēķina izrakstīšanas.

**Gadījumā ja, dalība cenu aptaujā neliekas saistoša un/vai jūs nevarat tajā piedalīties, lūdzu, norādīt iemeslu (piem. nevar nodrošināt tehniskā specifikācijā norādīto, nav saprotama tehn. specifik., neatbilstošs profils, pārāk mazs daudzums u.c. iemesli).**

**1.pielikums**

**Uzaicinājumam dalībai cenu aptaujā**

**“Konditorejas izstrādājumu iegāde Valsts policijas koledžas vajadzībām”**

**Tehniskā specifikācija**

 **“Konditorejas izstrādājumu iegāde Valsts policijas koledžas vajadzībām”**

1. **Vispārīgās prasības**
2. Izpildītājs nodrošina Tehniskajā specifikācijā norādīto konditorejas izstrādājumu izgatavošanu un piegādi pēc Pasūtītāja pieprasījuma atbilstoši Pasūtītāja vajadzībām. Visiem konditorejas izstrādājumiem un iepakojumam jābūt augstā kvalitātē un izpildījumā, lai Pasūtītājam nodrošinātu nevainojamu reprezentatīvo funkciju izpildi.
3. Pārtikas produktiem jāatbilst Eiropas Savienības un Latvijas Republikas tiesību aktu normām, kas regulē pārtikas ražošanu un apriti.
4. Pārtikas produktu kvalitātes kritēriji (ķīmiskie, mikrobioloģiskie, organoleptiskie) ir nemainīgi visā realizācijas termiņa laikā.
5. Vispārējie transportēšanas nosacījumi visiem pārtikas produktiem:
	1. Transportēšanas laikā produkti jāpasargā no piesārņojuma un jānodrošina pārvadāšanai nepieciešamā temperatūra. Transportlīdzeklim, tarai, iepakojumam, konteineram, kuros pārvietos pārtikas produktus, jābūt tīriem, atbilstoši noteiktajām pārtikas higiēnas prasībām.
	2. Pārtikas produktu derīguma termiņam uz piegādes brīdi jābūt ne mazākam kā 75% no ražotāja noteiktā kopējā derīguma termiņa;
	3. Derīguma termiņam ātri bojājušiem produktiem ir jābūt vismaz trīs dienas no piegādes dienas;
	4. Visiem pārtikas produktiem jābūt marķētiem atbilstoši spēkā esošo normatīvo aktu prasībām. Uz pārtikas preču iepakojuma jābūt norādītam uzturvielu daudzumam produkta 100 gramos;
	5. Piegādāto produktu pavadzīmē jābūt norādītam pārtikas produktu uzglabāšanas režīmam, realizācijas termiņiem, veselības marķējumam;
	6. Pārtikas produktu piegāde jāveic atbilstoši spēkā esošo normatīvo aktu prasībām aprīkotos transportlīdzekļos piegādes dienā.
6. Pasūtītājs var pasūtīt arī citus konditorejas izstrādājumus, kas pieejami pie Izpildītāja. Par to izgatavošanas izmaksām un termiņiem Izpildītājs vienojas ar Pasūtītāju katrā gadījumā atsevišķi.
7. Pasūtītājs vismaz 3 (trīs) darba dienas pirms plānotā pasākuma, paziņos Piegādātājam par plānoto konditorejas izstrādājumu veidu un iegādes daudzumu. Savukārt Piegādātājam jānodrošina konditorejas izstrādājumu sortiments atbilstoši Pasūtītāja pieprasījumam un jānodrošina konditorejas izstrādājumu pagatavošana to iegādes dienā (ne vairāk kā 12 h pirms preces iegādes). Atsevišķos gadījumos (īpaši sarežģītu vai liela apjoma pasūtījumu gadījumā, vai sākotnēji neparedzētas steidzamības apstākļos) Puses ir tiesīgas vienoties par citu pasūtījuma izpildes termiņu. Šādos gadījumos termiņa maiņai ir jābūt pamatotai un tā nedrīkst būt atkarīga no attiecīgās Puses darbības vai bezdarbības
8. Pretendents konditorejas izstrādājumos pēc iespējas izmanto Latvijā iegūtus un ražotus produktus (izņemot tos produktus, kurus Latvijā neražo).
9. Augļi, ogas un dārzeņi konditorejas izstrādājumos tiek izmantoti, ievērojot sezonalitāti.
10. Pretendents konditorejas izstrādājumu pagatavošanā izmanto veselīgus produktus, kas nesatur daļēji hidrogenētus augu taukus, vairākkārt karsētas taukvielas, krējuma un siera izstrādājumus, pusfabrikātus, augu eļļu, kas ir ražota no ģenētiski modificētām izejvielā.
11. Lai nodrošinātu pasūtījuma pilnīgu atbilstību Pasūtītāja vajadzībām, Pasūtītājs nepieciešamības gadījumā Tehniskās specifikācijas 6. punktā norādītā termiņa ietvaros papildus ir tiesīgs pieprasīt Izpildītājam bezmaksas nodrošināt pasūtamo priekšmeta parauga apskati klātienē Pasūtītāja telpās Ezermalas iela 10, Rīga, LV-1014.
12. Izpildītājs apzinās, ka Pasūtītājs ir tiesīgs iepirkt tādu preču daudzumu, kāds nepieciešams Pasūtītāja darbības nodrošināšanai.
13. Finanšu piedāvājumā norādītajās cenās Izpildītājs iekļauj visas ar pakalpojumu sniegšanu saistītās izmaksas, tai skaitā piegādes izmaksas.
14. Konditorejas izstrādājumu cenas nemainās visa līguma darbības laikā.
15. Izpildītājs piedāvā atlaidi (%) tiem konditorejas izstrādājumiem, kuri nav norādīti tehniskā specifikācijā.
16. Izpildītājs nodrošina pasūtījuma piegādi Pasūtītājam uz adresi: Ezermalas iela 10, Rīga, LV-1014, darba laikā no plkst.08.00 – 16.30, iepriekš laicīgi saskaņojot laiku ar Valsts policijas koledžas kontaktpersonu.
17. **Tehniskās prasības konditorejas izstrādājumiem**

|  |  |  |  |
| --- | --- | --- | --- |
| **Nr.p.k.** | **Nosaukums, izvirzītās prasības\*** | **Vienība** | **Indikatīvais viena pasūtījuma apjoms** |
| **1.** | Buljona pīrādziņi mazie (mini) | gb. | 100 |
| **2.** | Speķa pīrādziņi mazie (mini) | gb. | 100 |
| **3.** | Mini saldās smalkmaizītes | gb. | 100 |
| **4.** | Siera pīrādziņi mini | gb. | 100 |
| **5.** | Pīrādziņi veģetārie | gb. | 100 |
| **6.** | Vecrīgas (mini) | gb | 100 |
| **7.** | Mazie eklēri ar pildījumu (šokolādes, vaniļas krēma vai citu pildījumu)  | gb | 100 |
| **8.** | Saldie cepumi (bez pildījuma) | kg | 3 |
| **9.** | Saldie cepumi (ar pildījumu) | kg | 3 |
| **10.** | piparkūkas | kg | 3 |
| **11.** | Šokolādes cepumi | kg | 3 |
| **12.** | Smilšu cepumi ar riekstiem | kg | 3 |
| **13.** | Smilšu cepumi ar magonēm | kg | 3 |
| **14.** | Cepumi Austiņas | kg | 3 |
| **15.** | Sālsstandziņas | kg | 3 |
| **16.** | Groziņš "Kartupelis" vai ekvivalents, vismaz 30g | gab. | 100 |
| **17.** | Groziņš ar krēmu un sezonas augļiem, vismaz 30g | gab. | 100 |
| **18.** | Sāļais kliņģeris (pildījums tiek saskaņots pirms pasūtīšanas) | kg | 10 |
| **19.** | Kliņģeris ar vārīto krēmu un sezonas augļiem | kg | 10 |
| **20.** | Saldais kliņģeris (pildījums tiks saskaņots pirms pasūtīšanas) | kg | 10 |
| **21.** | Kruasāns, vismaz 25g | gb. | 100 |
| **22.** | Kafijas maizīte, vismaz 25g | gb. | 100 |
| **23.** | Kanēļa maizīte, vismaz 25g | gb. | 100 |
| **24.** | Karameļu smalkmaizītes (sveramās) | gb. | 100 |
| **25.** | Biezpiena plātsmaize (griezta) | kg | 5 |
| **26.** | Rabarberu plātsmaize (griezta) | kg | 5 |
| **27.** | Ābolu plātsmaize (griezta) | kg | 5 |
| **28.** | Medus kūka | kg | 20 |
| **29.** | Torte | kg | 20 |

*\*\*Norādītie konditorejas izstrādājumi ir informatīvi un tiek izvirzīti viszemākās cenas noteikšanai. Līguma ietvaros konditorejas izstrādājumu veids vai pildījums var atšķirties no tabulā norādītajām prasībām.*

|  |  |  |
| --- | --- | --- |
|  |  |  |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |
|  |  |  |
| *\*(Datums)* |  |  |
|  |  |  |

 *\*\** *Konditorejas izstrādājumi, kas nepieciešami Pasūtītājam, bet nav norādīti specifikācijā vai būtiski atšķiras no tabulā uzskaitītajiem, Pasūtītās un Piegādātājs ir tiesīgi vienoties atsevišķi, rakstiski noformējot pasūtījuma prasības un kopējās izmaksas.*

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU